Ապակեպատից այն կողմ մարմարյա հատակով սպասասրահն էր: Փայլկտուն ցուցափեղկերով կրպակները բաց էին, բայց ոչ վաճառողները կային և ոչ իսկ որևէ գնորդ: Սրահի մեջտեղում տղամարդու կարտոնե խրտվիլակը բացակա անցորդներին հրավիրում էր զովացուցիչ ջրեր խմելու: Կողք կողքի գտնվող բազկաթոռներից մեկում, ինձ թվաց, քնած է ինչ-որ մեկը: Ես ուշադիր նայեցի՝ տեսնելու՝ տղամա՞րդ է, թե՞ կին, թե՞ շուն կամ ուրիշ արարած, բազկաթոռին մի հին պայուսակ կար, որը, չգիտեմ ինչու մտածեցի՝ դատարկ է: